## Naredba o mjerama za sprječavanje pojave i širenja klasične svinjske kuge na području Republike Hrvatske

### NN 57/2007 (4.6.2007.), Naredba o mjerama za sprječavanje pojave i širenja klasične svinjske kuge na području Republike Hrvatske

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**1850**

Na temelju članka 17. stavka 3. Zakona o veterinarstvu (»Narodne novine«, broj
41/07), ministar poljoprivrede, šumarstva i vod­noga gospodarstva donosi

## NAREDBU

### O MJERAMA ZA SPRJEČAVANJE POJAVE I ŠIRENJA KLASIČNE SVINJSKE KUGE NA PODRUČJU REPUBLIKE HRVATSKE

I.

1. Zaraženim područjem smatra se područje u krugu od najmanje tri kilometra od
mjesta izbijanja klasične svinjske kuge i to:
a) Osječko-baranjske županije: Bijelo Brdo, Sarvaš;
b) Vukovarsko-srijemska županije: Otok, Privlaka, Komletinci, Apševci, Lipovac,
Retkovci, Podgrađe;
c) Varaždinske županije: Donji Martijanec, Sveti Đurđ, Veliki Bukovec, Dubovica,
Komarnica Ludbreška, Čičkovina, Kapela Podravska, Hrastovljan, Madaraševec, Luka
Ludbreška, Priles, Novo Selo Podravsko, Novakovec, Vrbanovec, Martijanec,
Križovljan, Poljanec, Sudovčina, Sveti Petar, Apatija, Hrastovsko, Gornji
Martijanec, Rivalno, Radešić, Kračevec, Vinično, Breznica, Jarek Bisaški, Čret
Bisaški, Hrženica, Karlovec Ludbreški, Obrankovec, Selnik, Trnovec, Zbelava,
Bartolovec, Trnovec Bartolovečki, Kučan Marof, Donji Kučan, Gornji Kučan;
d) Zagrebačka županija: Gregurić Breg, Cerje Samoborsko, Rude, Slavagora,
Konšćica, Braslovje, Manja Vas, Klake, Kotari, Poljanica Okička, Sveta Nedjelja,
Brezje, Svetonedeljski Breg, Srebrnjak, Jagnjić Dol, Kerestinec, Žitarka,
Molvice, Mala Gorica, Kalinovica, Falaščak, Sveti Martin pod Okičem, Dolec
Podokički, Galgovo, Podgrade Podokičko, Gornja Purgarija, Donja Purgarija,
Drežnik Podokički, Tržić, Gornji Desinec, Goli Vrh, Breznik Plešivički, Donji
Desinec, Samoborski Otok, Savrščak, Medsave, Bobovica, Celine Samoborske,
Vrbovec Samoborski, Gradna, Farkaševec Samoborski, Domaslovec, Hrastina
Samoborska, Beter;
e) Sisačko-moslavačke županije: Topolovac, Budaševo, Crnac, Stankovac, Bukovsko,
Preloščica;
f) Koprivničko-križevačke županije: Vojnovec Kalnički, Obrež Kalnički,
Deklešanec, Hižanovec, Gornja Rijeka, Popovec Kalnički, Vukovec, Štrigovec,
Vinarec, Dropkovec, Finčevec, Donja Rijeka, Fajerovec, Bogačevo Riječko,
Bogačevo, Nemčevec, Lukačevec, Barlabaševec, Voljavec Riječki, Podvinje
Miholečko.
2. Ugroženim područjem smatra se područje u krugu od sedam kilometra od
zaraženog područja i to:
a) Osječko-baranjske županije: Aljmaš, Tenja, Klisa, Dalj i Nemetin;
b) Vukovarsko-srijemske županije: Gradište, Županja, Bošnjaci, Drenovci, Vrbanja,
Gunja, Vera, Vinkovci, Mirkovci, Stari Jankovci, Novi Jankovci, Berak, Srijemske
Laze, Slakovci, Rokovci, Andrijaševci, Orolik, eletovci, Vinkovački Banovci,
Nijemci, Donje Novo Selo, Šiškovci, Cerna, Ivankovo, Vođinci, Novi Mikanovci,
Stari Mikanovci, Prkovci, Ilača;
c) Varaždinske županije: Novi Marof, Jalžabet, Varaždin, Šemovec, Struga,
Zamlaka, Sesvete Ludbreške, Slokovec, Donji Kneginec, Sigetec Ludbreški,
Imbriovec Jalžabetski, Kelemen, Gornji Kneginec, Leštakovec, Kaštelanec,
Jakopovec, Kučan Ludbreški, Lunjkovec, Martinić, Globočec Ludbreški, Vinogradi
Ludbreški, Slanje, Čukovec, Pihovec, Bolfan, Greščevina, Jarki Horvatićevi,
Gornja Poljana, Donja Poljana, Retkovec Svibovečki, Martinkovec, Leskovec
Toplički, Svibovec, Varaždinske Toplice, Lukačevec Toplički, Tuhovec, Jalševec
Svibovečki, Segovina, Lovrentovec, Škarnik, Drenovec, Topličica, Kamena Gorica,
Grana, Moždenec, Jelenščak, Donje Makojišće, Gornje Makojišće, Paka, Šćepanje,
Breznički Hum, Čanjevo, Sudovec, But­kovec, Krščenovec, Presečno Visočko, Vrh
Visočki, urinovec, Jales Breznički, Borenec, Podvorec, Drašković, Mirkovec
Breznički, Bisag, Tkalec, Jalkovec, Županec, Crnec Biškupečki, Turčin,
Rukljevina, Police, Rakovec, Hrašcica, Gojanec, Nedeljanec, Prekno, Poljana
Biškupečka, Tomaševec Biškupečki, Beretinec, Sveti Ilija, Doljan, Žigrovec,
Globočec Ludbreški, Vrtlinovec, Varaždin Breg, Seketin, Greščevina, Lužan
Biškupečki, Đurinovec, Hraščica, Cargovec, Križanec, Kapela Kalnička, Ključ,
Ljubelj, Ljubelj Kalnički, Žabnik, Štefanec, Ludbreg, Mali Bukovec, Visoko,
Breznički Hum;
d) Zagrebačke županije: Turkovčina, Bosna, Beloslavec, Otrčkovec, Bedenica,
Omamno, Radoišce, Zrinšcina, Gornje Orešje, Prepolno, Novakovec Bisaški, Dubovec
Bisaški, Zadrkovec, Šurdovec, Komin, Donje Orešje, Tomaševec, Filipovići,
Bregana, Klokočevec Samoborski, Podvrh, Lug Samoborski, Velika Jazbina,
Kostanjevec Podvrški, Mala Jazbina, Grdanjci, Strmec, Javorek, Orešje,
Otruše­vec, Beder, Samobor, Bestovje, Vrhovčak, Vratnik Samoborski, Dubrava
Samoborska, Draganje Selo, Višnjevec Podvrški, Novaki, Rakitje, Slani Dol,
Noršic Selo, Mala Rakovica, Smerovišće, Velika Rakovica, Kladje, Slapnica,
Jarušje, Veliki Lipovec, Šipački Breg, Stupnički Obrež, Dragonoš, Gornji
Stupnik, Mali Lipovec, Grabarak, Rakov Potok, Bukovje Podvrško, Donji Stupnik,
Prekrižje Plešivičko, Novo Selo Okičko, Gonjeva, Lanišće, Jurjevčani, Orešje
Okičko, Vlaš­kovec, Repišće, Prilipje, Špigelski Breg, Vranov Dol, Ivančići,
Kupec Dol, Prodin Dol, Plešivica, Stankovo, Draga Svetojanska, Gorica
Svetojanska, Pavučnjak, Prhoc, Lokošin Dol, Petkov Breg, Kozlikovo, Redovje,
Gornja Reka, Klinča Sela, Pavlovčani, Malunje, Donja Reka, Zdihovo, Hotnja,
Pokupsko, Breganica, Jablanovec, Velika Mlaka, Gornja Lomnica, Donja Lomnica,
Lukavec, Petrovina Turopoljska, Gudci, Markuševec Turopoljski, Bukovčak,
Kupinec, Volavje, Cvetković, Cabdin, Novaki Petrovinski, Izimje, Domagović,
Ceglje, Donja Zdenčina, Gornja Zdenčina, Crnilovec, Petrovina, Jastrebarsko,
Hras­tje Plešivičko, Brezari, Celine, Dolanjski Jarak, Miladini, Srednjak,
Belčići, Gradići, Crna Mlaka;
e) Sisačko-moslavačke županije: Tišina Erdedska, Tišina Kap­tolska, Palanjek,
Strelečko, Hrastelnica, Bok Palanječki, Sisak, Žab­no, Odra Sisačka, Staro
Pracno, Novo Selo Palanječko, Stari Brod, Stari Farkašić, Pokupsko Vratečko,
Stara Drenčina, Novi Farkašić, Slatina Pokupska, Dumače, Veliko Svinjičko,
Vratečko, Zaloj, Nova Drenčina, Donje Mokrice, Gornja Bučica, Gračanica
Šišinečka, Desni Degoj, Donje Taborište, Srednje Mokrice, Slana, Novo Pracno,
Moš­čenica, Međurače, Gornje Mokrice, Donja Bučica, Gornje Taborište, Novo Selo,
Glinska Poljana, Golinja, Donje Jame, Blinjski Kut, Gora, Gornje Komarevo, Donje
Komarevo, Lukavec Posavski, Klobučak, Sibić, Bestrma, Mala Solina, Kinjačka,
Blinjska Greda, Graberje, Madžari, Brđani Kosa, Velika Solina, Hađer, Kihalac,
Dvorišće, Prekopa, Donji Viduševac, Gornji Viduševac, Šišinec, Brkiševina,
Gušče, Donja Letina, Čigoč, Gornja Letina, Selišče Sunjsko, Graduša Posavska,
Sunja, Greda Sunjska, Petrinjci, Krivaj Sunjski, Vukoševac, Drljača,
Četvrtkovac;
f) Koprivničko-križevačke županije: Selnica Podravska, Veliki Otok, Kutnjak,
Zablatje, Antolovec, Koledinec, Kuzminec, Vojvodinec, Pustakovec, Gorica,
Grbaševec, Cvetkovec, Botinovec, Lukovec, Ivančec, Belanovo Selo, Mala Rijeka,
Duga Rijeka, Velika Rasinjica, Mala Rasinjica, Kalnik, Osijek Vojakovački,
Kamešnica, Šopron, Borje, Potok Kalnički, Žibrinovec, Kostanjevec Riječki,
Dedina, Hrgo­vec, Mikovec, Crnčevec, Sveta Helena, Vukšinec Riječki, Boč­kovec,
Zamladinec, Selanec, Sveti Petar Orehovec, Pofuki, Kolarec, Piškovec, Orehovec,
Kusijevec, Selnica Miholečka, Brdo Orehovečko, Meda, Fodrovec Riječki, Brezje
Miholečko, Miholec, Guščerovec, Mokrice Miholečke, Gorica Miholečka, Gornji
Fodrovec, Šalamunovec, Brežani, Donji Fodrovec, Dijankovec, Pesek, Ferežani,
Erdovec, Gregurovec, Zaistovec, Kapela Ravenska, Podgajec, Rovci, Sela Ravenska,
Beketinec, Srednji Dubovec, Kučari, Gornji Dubovec.

II.

Radi sprječavanja pojave i širenja klasične svinjske kuge naređuju se sljedeće
mjere:
1. Na području cijele zemlje:
a) Zabranjuje se korištenje napoja u hranidbi svinja;
b) Zabranjuje se prijevoz i kretanje svinja izvan farme, uzgoja ili dvorišta u
svrhu prirodnog pripusta na drugim uzgojima, farmama ili dvorištima;
c) Zabranjuje se ulazak rasplodnih svinja u druge uzgoje radi pripusta;
d) Zabranjuje se odvoženje svinja na stočne sajmove, dogone i otkupna mjesta te
stavljanja svinja u promet na stočnim sajmovima, dogonima i otkupnim mjestima do
8. srpnja 2007. godine;
e) Zabranjuje se stavljanje mesa svinja u promet izravno iz dvorišta;
f) Zabranjuje se pašno držanje svinja;
g) Naređuje se obvezna prijava bez odgađanja svake uginule ili bolesne svinje na
gospodarstvu i divlje svinje.
2. Osim mjera iz točke II. stavak 1. na zaraženim i ugroženim područjima
određenim u točki I.ove Naredbe naređuje se:
a) Zabrana stavljanja u promet svih vrsta životinja na područjima određenim u
točki I. stavak 1. podstavak (a), (b), (c), (d), (e) i (f) najmanje 7 dana od
provođenja završne dezinfekcije u dvorištu u kojem je potvrđena klasična
svinjska kuga;
b) Zabrana stavljanja u promet i premještanja svinja na područ­jima određenim u
točki I. stavak 1. podstavak (a), (b), (c), (d), (e) i (f) i stavak 2. podstavak
(a), (b), (c), (d), (e) i (f).
c) Zabranu stavljanja u promet sperme, jajnih stanica i embrija s gospodarstava
unutar zaraženog i ugroženog područja;
d) Zabrana održavanja sajmova, dogona, izložbi i sportskih manifestacija sa
životinjama;
e) Obveznu provedbu strogih biosigurnosnih mjera za smanjivanje opasnosti od
unošenja i širenja virusa klasične svinjske kuge od strane svake osobe koja
ulazi ili izlazi na gospodarstva na kojima se drže svinje te osoba koje su bile
u kontaktu s divljim svinjama;
f) Onemogućavanje izravnog ili neizravnog kontakta između domaćih i divljih
svinja;
g) Zabrana klanja svinja za potrebe vlastitog domaćinstva, osim pod posebnim
uvjetima.

III.

Zabrana iz točke II. stavak 2. podstavak (a) i (b) ove Naredbe ne odnosi se na
pošiljke:
a) Domaćih i divljih svinja koje potječu iz drugih država, a koje se uvoze u
registrirane i zatvorene objekte za držanje i uzgoj pod stalnim veterinarskim
nadzorom osim na područjima određenim u točki I. stavak 1. i 2. te provoze preko
područja Republike Hrvatske. Pošiljke se moraju provoziti isključivo glavnim
cestovnim ili željez­ničkim prometnicama bez zaustavljanja i mora biti
onemogućeno da svinje koje se provoze dođu u direktan ili indirektan kontakt s
drugim svinjama tijekom transporta.;
b) Domaćih i divljih svinja koje se, zbog tehnoloških razloga, upućuju iz
objekata kontroliranog i zatvorenog uzgoja koji udovoljavaju biosigurnosnim
mjerama propisanim Naredbom o mjerama zaštitite životinja od zaraznih i
nametničkih bolesti i njihovom financiranju u 2007. godini (»Narodne novine« br.
2/07 i 16/07) u točki V. stavak 4.:
– podstavak (c) na zaraženim područjima određenim u točki I. stavak 1. ove
Naredbe;
– podstavak (b) na ugroženim područjima određenim u točki I. stavak 2. ove
Naredbe;
u druge kontrolirane i zatvorene objekte za držanje ili na neod­godivo klanje,
po odobrenju nadležnog županijskog veterinarskog inspektora i pod posebnim
uvjetima koje određuje Uprava za veterinarstvo;
c) Drugih vrsta životinja, osim domaćih i divljih svinja, koje su uvoze u
registrirane i zatvorene objekte za držanje i uzgoj pod stalnim veterinarskim
nadzorom, provoze preko područja RH te koje se zbog tehnoloških razloga, upućuje
iz objekata kontroliranog i zatvorenog uzgoja u druge kontrolirane i zatvorene
objekte za držanje ili klanje, po odobrenju nadležnog županijskog veterinarskog
inspektora i pod posebnim uvjetima koje propisuje Uprava.

IV.

Danom stupanja na snagu ove Naredbe prestaje važiti Naredba o mjerama za
sprječavanje pojave i širenja klasične svinjske kuge na području Republike
Hrvatske (»Narodne novine« br. 48/2007.).

V.

Ova Naredba stupa na snagu odmah.

Klasa: 322-01/07-01/36
Urbroj: 525-01-07-01
Zagreb, 25. svibnja 2007.

Ministar
**Petar Čobanković**, v. r.

Naredba, NN 57/2007-1850
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)